stanford-oval/wikipedia huggingface dataset:
เหว

ข้องในเหว Upper Missouri River Breaks National Monument, รัฐมอนแทนา, สหรัฐ.

เหว (อังกฤษ: Ravine) เป็นช่องว่างระหว่างเขาที่มีความลึก,แคบและชัน ซึ่งส่วนมากเกิดจากการกัดเซาะของลำธาร โดยส่วนใหญ่ปากเหวจะมีขนาดใหญ่กว่าห้วยและมีขนาดเล็กกว่าหุบเขา
คำนิยาม

หุบเหวคือรอยแยกที่ลึกลงไปในภูเขาหรือช่องลึกหว่างเขาซึ่งมีความชันค่อยข้างสูงตามแนงขว้างซึ่งร่องเหวนั้นจะมีองศากับพื้นคือประมาณ 20-70องศา โดยเหวนั้นอาจเคยเป็นแหล่งน้ำมาก่อนแต่ด้วยลักษณะที่ไม่ได้มีการปิดกั้นทางไหลของน้ำจึงทำให้เหวไม่สามารกักเก็บน้ำเอาไวได้
ดูเพิ่ม

วิกิมีเดียคอมมอนส์มีสื่อเกี่ยวกับ Ravines
เฮกซ์

เฮกซ์ (อังกฤษ: Hex) เป็นเกมคณิตศาสตร์ที่แข่งขันระหว่างผู้เล่น 2 คน เล่นบนตารางหกเหลี่ยม โดยทั่วไปนิยมใช้กระดานขนาด 11x11, 13x13 หรือ 19x19 แต่ละคนจะมีสีของตัวเอง (โดยทั่วไปใช้สีแดงและน้ำเงิน) และจะผลัดกันวางหินที่มีสีของตัวเองลงบนตาราง ฝ่ายใดที่สามารถเชื่อมฝั่งตรงข้ามของตารางได้ก่อนจะเป็นผู้ชนะ
จอห์น แนชเป็นผู้พิสูจน์ไว้ว่า ในเกมนี้จะไม่มีการเสมอเกิดขึ้น
เหล็กกล้า

สะพานเหล็ก
สายเคเบิลที่ทำจากเหล็กกล้า
เหล็กกล้า (อังกฤษ: steel) คือ เหล็ก ที่ผ่านกรรมวิธีเพิ่มสาร เช่น คาร์บอน และโลหะชนิดอื่น ๆ เข้าไปเพื่อปรับปรุงคุณสมบัติของเหล็กให้ดีขึ้น แบ่งเป็น:
เหล็กกล้าคาร์บอน (carbon steel) คือเหล็กกล้าที่มีการเพิ่มธาตุคาร์บอน(สัญลักษณ์ทางเคมี : C) เข้าไป เพื่อเพิ่มคุณสมบัติทางกลให้กับเหล็ก
เหล็กกล้าประสม (alloy steel)
เหล็กกล้า 	มีการผลิตเหล็กกล้าคุณภาพต่ำในช่วงก่อนยุคฟื้นฟูศิลปวิทยาการ และเริ่มมีวิธีผลิตที่มีประสิทธิภาพตั้งแต่พุทธศตวรรษที่ 22 และเริ่มเป็นสินค้าที่มีต้นทุนการผลิตต่อหน่วยถูกตั้งแต่ช่วงพุทธศตวรรษที่ 24 และการลดต้นทุนการผลิตยังช่วยเพิ่มคุณภาพของเหล็กกล้าด้วย ทุกวันนี้ เหล็กกล้าเป็นวัตถุดิบทั่วไปในการก่อสร้างอาคารและเครื่องมือต่าง ๆ
คุณสมบัติของวัตถุดิบ

เหล็กเป็นเช่นเดียวกับโลหะส่วนใหญ่คือพบบนพื้นผิวของโลกในรูปของธาตุ และพบได้ในบริเวณที่มีออกซิเจนหรือกำมะถัน แร่ที่มีเหล็กได้แก่ Fe2O3 ซึ่งอยู่ในรูปไอรอนออกไซด์ พบในแร่ฮีมาไทต์ และ FeS หรือไพไรต์ เหล็กอาจสกัดออกจากสินแร่อโลหะโดยการย้ายออกซิเจนออกด้วยธาตุที่ทำปฏิกิริยากับคาร์บอน กระบวนการนี้เรียกว่าการถลุงแร่ ใช้กับโลหะด้วยอุณหภูมิต่ำกว่าจุดหลอมเหลว ทองแดงหลอมเหลวที่อุณหภูมิสูงกว่า 1,000 องศาเซลเซียส ในขณะที่ดีบุกหลอมเหลวประมาณ 250 องศาเซลเซียส โลหะผสมของเหล็กที่มีคาร์บอนมากกว่า 1.7% หลอมเหลวที่อุณหภูมิ 1,370 องศาเซลเซียส  อุณหภูมิเหล่านี้สามารถจัดให้มีได้ด้วยวิธีโบราณที่ใช้กันมาอย่างน้อย 6,000 ปี (ตั้งแต่ยุคทองแดง) เพราะอัตราการเกิดออกซิเดชันเพิ่มขึ้นได้เองอย่างรวดเร็วเมื่อถึง 800 องศาเซลเซียส จึงมีความสำคัญที่ว่าการถลุงแร่ต้องทำในสภาพแวดล้อมที่มีออกซิเจนน้อย เหล็กหลอมเหลวต่างจากทองแดงและดีบุกที่ว่าสามารถละลายคาร์บอนได้ ทำให้ผลที่ได้จากการถลุงเป็นโลหะผสมที่มีคาร์บอนมากที่เรียกว่าเหล็กกล้า
แม้ว่าความเข้มข้นที่ใช้ผลิตเหล็กกล้าอยูในช่วงแคบ ส่วนผสมระหว่างคาร์บอนและเหล็กเกิดได้ในโครงสร้างที่ต่างกัน ซึ่งมีคุณสมบัติต่างกัน ซึ่งเป็นสิ่งที่ต้องเข้าใจในการผลิตเหล็กกล้าคุณภาพดี ที่อุณหภูมิห้อง รูปแบบที่เสถียรที่สุดของเหล็กเหล็ก a ซึ่งเป็นโลหะที่มีความอ่อนนุ่มปานกลางที่ละลายคาร์บอนได้ด้วยความเข้มข้นที่ต่ำ (น้อยกว่า 0.021% ที่ 910 ๐C) อุณหภูมิสูงกว่านี้ เฟอร์ไรต์จะเปลี่ยนรูปไปเป็นรูปแบบอัสเทไนต์หรือเหล็ก y ซึ่งมีความอ่อนนุ่มใกล้เคียงกันแต่ละลายคาร์บอนได้มากกว่า เมื่ออัสเทไนต์ที่มีคาร์บอนมากเย็นตัวลง ส่วนผสมพยายามจะกลับไปจัดตัวแบบเฟอร์ไรต์ ทำให้มีคาร์บอนที่มากเกินไป วิธีหนึ่งที่คาร์บอนส่วนเกินจะออกมาจากอัสเทไนต์คือการเกิดซีเมนไตต์เพื่อตกตะกอนส่วนผสม ทำให้โลหะที่เหลือมีความบริสุทธิ์และกลับไปอยู่ในรูปเฟอร์ไรต์ได้ ทำให้ได้เป็นส่วนผสมของเฟอร์ไรต์-ซีเมนไตต์ ซีเมนไตต์มีสูตรโครงสร้างเป็น Fe3C รูปแบบของซีเมนไตต์เกิดในบริเวณที่มีคาร์บอนสูงในขณะที่บริเวณอื่นรอบ ๆเปลี่ยนรูปไปเป็นเฟอร์ไรต์
ประวัติการผลิตเหล็กกล้า > เหล็กกล้าโบราณ

เหล็กกล้าเป็นสิ่งที่ผลิตได้ตั้งแต่สมัยโบราณ บางส่วนของเหล็กกล้าในยุคแรกพบที่แอฟริกาตะวันออก เมื่อ 1,400 ปีก่อนคริสตกาล ในศตวรรษที่ 4 ก่อนคริสตกาลมีการผลิตอาวุธด้วยเหล็กกล้าในคาบสมุทรไอบีเรีย ส่วนเหล็กกล้านอริกมีใช้ในกองทัพโรมัน ในจีนสมัยที่มีสงครามระหว่างรัฐ (403 – 221 ปีก่อนคริสตกาล) มีการใช้เหล็กกล้าแล้วเช่นกัน ในสมัยราชวงศ์ฮั่นมีการผลิตเหล็กกล้าโดยการหลอมเหล็กหลอมควบคู่กับแร่เหล็กได้เป็นเหล็กกล้าที่มีคาร์บอนปานกลาง
เหล็กที่ใช้ผลิตเหล็กกล้า
การถลุงเหล็กในยุคกลาง
เฮ (ตัวอักษร)

เฮ (อังกฤษ: He) เป็นอักษรตัวที่ห้าในอักษรตระกูลเซมิติก รวมทั้งอักษรฟินิเชีย อักษรอราเมอิก อักษรฮีบรู ה‎, อักษรซีเรียค ܗ และอักษรอาหรับ ه‎; ฮาอ์ /h/) ใช้แทนเสียงไม่ก้อง เสียดแทรก เกิดที่สายเสียง ([h]) อักษรฟินิเชียตัวนี้ไปเป็นอักษรกรีก Epsilon, อักษรอีทรัสคัน ̄ , อักษรละติน E และอักษรซีริลลิก Ye เฮในอักษรฟินิเชียใช้แทนเสียงพยัญชนะ แต่อักษรลูกหลานอื่น ๆ ใช้แทนเสียงสระ
ในภาษากลุ่มเซมิติกตะวันตกโบราณ มีเสียงไม่ก้องและเป็นเสียงในลำคอสามเสียงคือ เกิดที่เพดานอ่อน ḫ เกิดที่สายเสียงและคอหอย ḥ ดังที่พบในอักษรอาระเบียใต้และอักษรเอธิโอปิก ในอักษรคานาอันไนต์, ḫayt และ ḥasir รวมเข้ากับ Heth "fence"
เหมันต์ใต้เงาจันทร์

| เหมันต์ใต้เงาจันทร์ |
| --- | --- |
แนว: ลึกลับ โรแมนติก แฟนตาซี ยุคสาธารณรัฐ
บทประพันธ์: วังหง หลี่ หมิน จางหมิน
กำกับโดย: หลี่ มู่เกอ
แสดงนำ: เกาเหว่ยกวง โอวหยางน่าน่า ต่งซือ เฉิงหวงเมิ่งอิ๋ง เหรินซื่อหาว ทังจิงเม่ย
ดนตรีโดย: เฟิงต้า
ประเทศแหล่งกำเนิด: ประเทศจีน
ภาษาต้นฉบับ: จีนกลาง
จำนวนตอน: 14
การผลิต
ควบคุมงานสร้าง: ฟางฟาง หูซิงเยี่ยน โหวงซวีฮุย หลี่ซือเจีย หลี่เลี่ยงกว่าง
สถานที่ถ่ายทำ: เฮงเตียน เจ้อเจียง
กำกับภาพ: จ้าน รุ่ยเวิ่น
ลำดับภาพ: หวัง หยาน
ความยาวตอน: 29-47นาที
บริษัทผู้ผลิต: Tencent Penguin Pictures Yuekai Entertainment
ออกอากาศ
สถานีโทรทัศน์: เทนเซ็นต์ วิดีโอ
ออกอากาศ: 29 กรกฎาคม ค.ศ. 2024 (2024-07-29) – 13 สิงหาคม ค.ศ. 2024 (2024-08-13)
เหมันต์ใต้เงาจันทร์ (จีน: 冰雪谣) (อังกฤษ: Snowfall) เป็นละครโทรทัศน์ผ่านสัญญาณต่อเนื่องจีน 2024 ดัดแปลงมาจากนวนิยายของ แนโร (Nero) เรื่อง "Like the Moon" นำแสดงโดย เกาเหว่ยกวง, โอวหยางน่าน่า, ต่งซือ, เฉิงหวงเมิ่งอิ๋ง, เหรินซื่อหาว, ทังจิงเม่ยออกอากาศตอนแรกในวันที่ 29 กรกฎาคม 2024 ทางเทนเซ็นต์ วิดีโอในเวลา 17:00 น. (เวลามาตรฐานจีน) ออกอากาศถึงวันที่ 13 สิงหาคม 2024
เรื่องย่อ

เหมันต์ใต้เงาจันทร์ บอกเล่าเรื่องราวของ เสิ่นจือเหิง (รับบทโดย เกาเหว่ยกวง) สุภาพบุรุษผู้ซ่อนความลับว่าตนเป็นแวมไพร์ เขาดำรงตำแหน่งเป็นประธานหนังสือพิมพ์ที่มีชื่อเสียงในเทียนจินวันหนึ่ง เสิ่นจือเหิง ได้ไปร่วมงานวันเกิด น้องชายต่างมารดาของ หมี่หลาน (รับบทโดย โอวหยางน่าน่า) หญิงสาวตาบอดได้ช่วยชีวิตเขาไว้ โดยไม่รู้ว่าเหตุการณ์ครั้งนี้จะเปลี่ยนชีวิตของเธอไปตลอดกาล
นักแสดง

เกาเหว่ยกวง รับบท เสิ่นจือเหิง
โอวหยางน่าน่า รับบท หมี่หลาน
ต่งซือเฉิง รับบท ซือถูเวยเหลียน
หวงเมิ่งอิ๋ง รับบท จินจิ้งเสวี่ย
เหรินซื่อหาว รับบท ลี่อิงเหลียง
ทังจิงเม่ย รับบท มู่หลีฮวา
เพลงประกอบต้นฉบับ

| ลำดับ | ชื่อเพลง | เนื้อเพลง | ทำนอง | ศิลปิน | ยาว |
| --- | --- | --- | --- | --- | --- |
| 1. | "归处" (片尾曲) | 韩冰 | 张亦江 | 井朧 |   |
| 2. | "共赴" (片尾曲) | 王笠人、韩冰 | 张亦江 | 王笠人、高嘉朗 |   |
| 3. | "飞吧月光" (插曲) | 刘虞瑞 | 欧阳娜娜、Wyatt Sanders | 歐陽娜娜 |   |
| 4. | "拯救" (插曲) | Mona Lavi | 张亦江、郭小峰 | 小时姑娘 |   |
| 5. | "我是谁" (插曲) | 刘婕 | 张亦江 | 王赫野 |   |
| 6. | "我是谁" (插曲) | 刘婕 | 张亦江 | 张亦江 |   |
| 7. | "归处" (插曲) | 韩冰 | 张亦江 | 张亦江 |   |
ถ่ายทำ

ละครเรื่องนี้เริ่มถ่ายทำเมื่อวันที่ 25 ตุลาคม 2021  และแล้วเสร็จในวันที่ 26 มกราคมของปีถัดไป
แหล่งข้อมูลอื่น

网剧《冰雪谣》 ที่ซินล่างเวย์ปั๋ว (ในภาษาจีน)
เหมันต์ใต้เงาจันทร์ ที่โต้วป้าน (ในภาษาจีน)
เฮซิแคซึม

เฮซิแคซึม (อังกฤษ: Hesychasm) เป็นการสวดภาวนาใคร่ครวญรูปแบบหนึ่งพบได้ในศาสนาคริสต์นิกายอีสเทิร์นออร์ทอดอกซ์ เฮซิแคซึมมีพื้นฐานจากคำบัญชาของพระเยซูในพระวรสารนักบุญมัทธิวความว่า "ส่วนท่านเมื่ออธิษฐานจงเข้าในห้องชั้นใน และเมื่อปิดประตูแล้ว จงอธิษฐานต่อพระบิดาของท่านผู้สถิตในที่ลี้ลับ และพระบิดาของท่านผู้ทอดพระเนตรเห็นในที่ลี้ลับจะประทานบำเหน็จแก่ท่าน"
เฮการี ยูไนเต็ด

เฮการี ยูไนเต็ด (อังกฤษ: Hekari United) เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมา  ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
ฮุนได โซนาต้า

| ฮุนได โซนาต้า |
| --- | --- |

ภาพรวม
บริษัทผู้ผลิต: ฮุนได
เริ่มผลิตเมื่อ: พ.ศ. 2528 - ปัจจุบัน
ตัวถังและช่วงล่าง
ประเภท: รถยนต์นั่งขนาดกลาง (Mid-Size Car)
รูปแบบตัวถัง: ซีดาน 4 ประตู
รุ่นที่คล้ายกัน: โตโยต้า โคโรน่า/คัมรี่ ฮอนด้า แอคคอร์ด นิสสัน เซฟิโร่/เทียน่า มาสด้า 626/6 มิตซูบิชิ กาแลนต์ ซูบารุ เลกาซี ซูซูกิ คิซาชิ อีซูซุ อาสก้า ฟอร์ด มอนดิโอ/ทอรัส เชฟโรเลต มาลีบู เกีย ออพติมา แดวู เอสเปอโร/เลกันซา/แม็กนัส/ทอสก้า เปอโยต์ 405/406/407/508 ซีตรอง BX/ซองเทีย/C5/DS5 โฟล์กสวาเกน พัสสาท สโกด้า ซูเพิร์บ โฮลเดน คอมมอเดอร์ วอลโว่ S60
ระยะเหตุการณ์
รุ่นก่อนหน้า: ฮุนได สเทลลา
รุ่นต่อไป: ฮุนได ไอ40 (ยุโรป)
ฮุนได โซนาต้า (อังกฤษ: Hyundai Sonata) เป็นรถยนต์นั่งขนาดกลาง (Mid-Size Car) ผลิตโดยฮุนได เริ่มผลิตในปี พ.ศ. 2528 เพื่อทดแทนรุ่นเก่า ฮุนได สเทลลา (อังกฤษ: Hyundai Stella) โดยปัจจุบัน ฮุนได โซนาต้า มีวิวัฒนาการตามช่วงเวลาได้ 8 Generation (รุ่น) ดังนี้
รุ่นที่ 1 (พ.ศ. 2528-2530)

ฮุนได โซนาต้า รุ่นที่ 1 เริ่มผลิตเมื่อเดือนพฤศจิกายนปี พ.ศ. 2528 รหัสของโซนาต้ารุ่นนี้คือ Y โดยในขณะนั้น โซนาต้ายังเป็นเพียงแค่ฮุนได สเทลลาที่ตกแต่งประทินโฉมด้วยโครเมียมแวววาวรอบคัน ยังไม่ใช่โซนาต้าที่เป็นของแท้ ในขณะนั้น โซนาต้าถือเป็นรถอีกรุ่นหนึ่งที่มีเทคโนโลยีที่ทันสมัยมากมาย ไม่ว่าจะเป็นสวิตช์ไฟฟ้าสำหรับปรับเบาะขึ้นหน้า หรือถอยหลังได้ และ Cruise Control
ระบบเกียร์เป็นเกียร์ธรรมดา 5 สปีด และเกียร์อัตโนมัติ 3 และ 4 สปีด มีฐานการประกอบที่ประเทศเกาหลีใต้ และส่งออกไปต่างประเทศด้วย แต่ยังไม่มีจำหน่ายในประเทศไทย
รุ่นที่ 2 (พ.ศ. 2531-2536)

ฮุนได โซนาต้า รุ่นที่ 2 เริ่มผลิตเมื่อวันที่ 1 มิถุนายน พ.ศ. 2531 ก่อนจะทะยอยเปิดตัวในต่างประเทศ เช่น สหรัฐอเมริกา ออสเตรเลีย ฯลฯ รวมถึงประเทศไทยด้วย รหัสของโซนาต้ารุ่นนี้คือ Y2 รุ่นนี้ถูกเปลี่ยนโฉมใหม่ให้มีเส้นสายที่ดูร่วมสมัยมากขึ้น เครื่องยนต์ที่ใช้ จะเป็นเครื่องยนต์จาก Mitsubishi Motors ตระกูล Sirius โดยเครื่องยนต์ที่จำหน่ายในเกาหลีใต้ จะเป็นเครื่องยนต์ 1.8 และ 2.0 ลิตร แต่เครื่องยนต์ที่จำหน่ายในตลาดโลก จะเป็นเครื่องยนต์ 2.0 ,2.4 และ 3.0 ลิตร ระบบเกียร์จะเป็นเกียร์ธรรมดา 5 สปีดและเกียร์อัตโนมัติ 4 สปีด
ในประเทศไทย ฮุนได โซนาต้ารุ่นนี้เปิดตัวเมื่อปี พ.ศ. 2535 พร้อมกับการเปิดตัวแบรนด์ Hyundai ในประเทศไทยครั้งแรก โดยบริษัท ยูไนเต็ด โอโตเซลส์ จำกัด ซึ่งเป็นบริษัทในเครือพระนครยนตรการ เปิดตัวพร้อมๆ กับรถยนต์รุ่น Excel และ Elantra ในงานมหกรรมยานยนต์ปี 2535 โดยเครื่องยนต์ของเวอร์ชันไทยจะเป็นเครื่องยนต์ 4G63 ของ Mitsubishi Motors อะไหล่สามารถแลกเปลี่ยนกับมิตซูบิชิใช้งานได้ และขายในระยะเวลาเพียง 1 ปี จึงทำการเปลี่ยนโฉมตามตลาดโลกในปี พ.ศ. 2536
รุ่นที่ 3 (พ.ศ. 2536-2541)

ฮุนได โซนาต้า รุ่นที่ 3 เริ่มผลิตเมื่อเดือนพฤษภาคมปี พ.ศ. 2536 รหัสคือ Y3 และในเกาหลีใต้ จะเรียกรุ่นนี้ว่า Sonata-II (อ่านเป็นภาษาไทยว่า โซนาต้า-ทู) เริ่มมีรูปทรงที่ดูโค้งมนขึ้น เครื่องยนต์ยังคงใช้ร่วมกับ Mitsubishi Motors เช่นเดิม มีเครื่องยนต์ 1.8 และ 2.0 ลิตร ทั้งแบบ SOHC และ DOHC และมีเครื่องยนต์ 3.0 ลิตร V6 ด้วย ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด เริ่มได้รับความนิยมมากยิ่งขึ้น จึงมีการปรับโฉม Big Minorchange เมื่อปี พ.ศ. 2539 ในชื่อ Sonata-III (อ่านเป็นภาษาไทยว่า โซนาต้า-ทรี) มีเส้นสายที่โค้งมนตลอดคัน รวมถึงไฟหน้าและกระจังหน้าด้วย ทำตลาดจนถึงปี พ.ศ. 2541
ในประเทศไทย ฮุนได โซนาต้ารุ่นนี้เปิดตัวเมื่อปี พ.ศ. 2536 ในงานมหกรรมยานยนต์ และเป็นรุ่นที่ประสบความสำเร็จเป็นอย่างมาก เพราะงานวิศวกรรมคล้ายรุ่นเดิม แต่เปลี่ยนรูปทรงตัวถังให้ดูโค้งมน มีระดับหรูหรามากขึ้น จนกระทั่งในปี พ.ศ. 2539 ก็ได้มีการเปิดตัวรุ่น Big Minorchange ก็ยังคงได้รับความนิยมเช่นเดิม เพราะมีรูปทรงที่โค้งมน ทันสมัยมากขึ้นกว่าเดิม ก่อนจะค่อยๆ หายไปจากตลาดในช่วงปี พ.ศ. 2541 ในช่วงที่วิกฤติเศรษฐกิจของไทยและเอเชียยังไม่ฟื้นตัว
รุ่นที่ 4 (พ.ศ. 2541-2548)

ฮุนได โซนาต้า รุ่นที่ 4 เริ่มผลิตเมื่อเดือนมีนาคมปี พ.ศ. 2541 รหัสของรถรุ่นนี้คือ EF ในเกาหลีใต้จะเรียกว่า Sonata EF โดยออกสู่ตลาดในช่วงที่เอเชียกำลังเผชิญกับปัญหาเศรษฐกิจตกต่ำพอดี แต่ยังคงสร้างรายได้และยอดขายให้กับฮุนไดเช่นเดิม มีเครื่องยนต์ 2.0 ,2.4 และ 2.5 ลิตร ในรุ่นนี้เป็นรุ่นที่ฮุนไดพัฒนาเครื่องยนต์เองแล้ว ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด ทำตลาดจนถึงปี พ.ศ. 2544 จึงมีการปรับโฉม Big Minorchange เป็นรุ่นไฟหน้าไข่แฝด ย้ายป้ายทะเบียนมาไว้บนฝากระโปรงหลัง ในประเทศไทย แม้พระนครยนตรการจะไม่เคยนำเข้ามาจำหน่ายในประเทศไทย แต่มีการสั่งนำเข้ามาในไทยเพียงไม่กี่คัน เพื่อเป็นรถประจำสถานทูตเกาหลีใต้ประจำประเทศไทย
รุ่นที่ 5 (พ.ศ. 2547-2553)

ฮุนได โซนาต้า รุ่นที่ 5 เริ่มผลิตเมื่อปี พ.ศ. 2547 ใช้รหัสรุ่น NF ถือเป็นรุ่นที่มีการเปลี่ยนโฉมใหม่ตลอดคัน มีเครื่องยนต์ 2.4 และ 3.3 ลิตร V6 ที่ฮุนไดพัฒนาขึ้นเองเช่นเดิม ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 และ 5 สปีด เป็นโซนาต้ารุ่นแรกที่มีความเป็น World Car อย่างเต็มตัว ในยุโรป ฮุนไดเคยสร้างกระแสฮือฮา ด้วยการนำโซนาต้ารุ่นนี้ไปจอด แล้วปิดโลโก้ไว้ ให้ผู้คนที่เดินผ่านไปมาทายว่าเป็นรถอะไร ปรากฏว่า แทบไม่มีใครเชื่อสายตาว่า รถคันนี้ คือ Hyundai จนในปี พ.ศ. 2551 ได้มีการเปิดตัวรุ่น Big Minorchange ขึ้น โดยใช้ชื่อ Sonata Transform เพราะมีการเปลี่ยนโฉมครั้งใหญ่ให้ดูทันสมัยมากขึ้น จนเลิกทำตลาดในปี พ.ศ. 2553
ในประเทศไทย ฮุนได โซนาต้ารุ่นนี้เปิดตัวเมื่อปี พ.ศ. 2550 โดย Sojitsu ไปได้ดีลกับ Hyundai Motor เพื่อนำแบรนด์ฮุนไดกลับมาเปิดตลาดอีกครั้ง โดยเป็นรถประกอบในไทย ที่โรงงานธนบุรีประกอบรถยนต์ จ.สมุทรปราการ (เป็นโรงงานเดียวกับโรงงานที่ประกอบ Mercedes-Benz และ Tata) แต่ก็มียอดขายไม่หวือหวานัก เนื่องจากรูปทรงที่ดูธรรมดาเกินไป จนกระทั่งต้องนำมาติดตั้ง CNG จึงสามารถระบายสต็อกออกไปได้รวดเร็ว
รุ่นที่ 6 (พ.ศ. 2552-พ.ศ. 2557)

ฮุนได โซนาต้า รุ่นที่ 6 เริ่มผลิตเมื่อปี พ.ศ. 2552 เป็นรุ่นแรกที่ใช้แนวทางการออกแบบ Fluidic Sculpture Design ซึ่งเป็นแนวทางการออกแบบของฮุนไดในปัจจุบัน เครื่องยนต์จะเป็นเครื่องยนต์เบนซิน 2.0 และ 2.4 ลิตร โดยมีเครื่องยนต์เทอร์โบและเครื่องยนต์แบบ CVVL ในรุ่น 2.0 ลิตร และมีเครื่องยนต์เบนซินแบบ Direct Injection ในรุ่น 2.4 ลิตร ระบบเกียร์เป็นเกียร์ธรรมดา 6 สปีด และเกียร์อัตโนมัติ 6 สปีด รุ่นนี้เป็นรุ่นแรกที่มีเครื่องยนต์ Hybrid มาให้เลือก
ในประเทศไทย ฮุนได โซนาต้ารุ่นนี้เปิดตัวเมื่อปี พ.ศ. 2554 โดยใช้ชื่อว่า ฮุนได โซนาต้า สปอร์ต (อังกฤษ: Hyundai Sonata Sport) มีเฉพาะเครื่องยนต์ 2.0 ลิตรเท่านั้น และกลับมานำเข้าจากเกาหลีใต้เหมือนเดิม ยังไม่มีแผนประกอบในประเทศแต่อย่างใด
รุ่นที่ 8 (DN8; พ.ศ. 2562–ปัจจุบัน)

| รุ่นที่ 8  (DN8) |
| --- | --- |

ภาพรวม
เริ่มผลิตเมื่อ: พ.ศ. 2562–ปัจจุบัน
รุ่นปี: พ.ศ. 2563–ปัจจุบัน
แหล่งผลิต: เกาหลีใต้: Asan (Hyundai Motor Company Asan Plant) สหรัฐอเมริกา: Montgomery, Alabama จีน: Beijing (Beijing Hyundai) ปากีสถาน: Faisalabad (Hyundai Nishat Motors)
ผู้ออกแบบ: Luc Donckerwolke, Sang Yup Lee, Ji Heon Lee, Kevin Kang, Song Hyun
ตัวถังและช่วงล่าง
รูปแบบตัวถัง:   4-door fastback 
แพลตฟอร์ม: Hyundai-Kia N3
รุ่นที่คล้ายกัน: เกีย K5
ระบบส่งกำลัง
เครื่องยนต์: 1.6 L Smartstream G1.6 T-GDi I4 (turbocharged gasoline)   2.0 L Smartstream G2.0 LPi I4 (gasoline)   2.0 L Smartstream G2.0 MPi I4 (gasoline)   2.0 L Smartstream G2.0 GDi I4 (Hybrid gasoline; Sonata hybrid)   2.0 L Smartstream G2.0 GDi I4 (PHEV gasoline; Sonata Plug-in Hybrid)   2.5 L Smartstream G2.5 MPi I4 (gasoline)  2.5 L Smartstream G2.5 GDi I4 (gasoline)
ระบบเกียร์: 6-speed automatic   8-speed automatic
มิติ
ระยะฐานล้อ: 2,840 mm (111.8 in)
ความยาว: 4,897 mm (192.8 in)
ความกว้าง: 1,890 mm (74.4 in)
ความสูง: 1,445 mm (56.9 in)
ฮุนได โซนาต้า รุ่นที่ 8 เริ่มผลิตเมื่อปี พ.ศ. 2562 ฮุนไดเตรียมเปิดตัวซีดานขนาดกลาง Hyundai Sonata รุ่นใหม่แบบ All-New เจนเนอเรชั่นที่ 8 ภายในงาน 2019 New York Auto Show ระหว่างวันที่ 17 – 28 เมษายน 2562 นี้ 
ตัวรถพัฒนาขึ้นบนแพลทฟอร์มใหม่รุ่นที่ 3 (Hyundai Motor Group’s 3rd Generation Platform) ซึ่งจะถูกใช้เป็นพื้นฐานสำหรับการผลิตรถรุ่นใหม่ๆ ในอนาคตของฮุนได มอเตอร์ กรุ๊ป แพลทฟอร์มใหม่นี้ออกแบบมาเพื่อให้ตัวรถมีคุณสมบัติโดยรวมที่ดีขึ้น เช่น คล่องตัวขึ้นจากโอเวอร์แฮงก์ที่สั้นลง, ห้องโดยสารทางด้านหลังกว้างขวางขึ้นจากระยะฐานล้อที่ยาวขึ้น, การทรงตัวดีขึ้นจากจุดศูนย์ถ่วงที่ต่ำลง, ตำแหน่งที่นั่งของเบาะคู่หน้า/หลังเหมาะสมขึ้น, ทัศนวิสัยดีขึ้นจากแนวฝากระโปรงที่ลาดลง, ระดับเสียง ความสั่นสะเทือน และความกระด้าง (NVH) ลดลง และโครงสร้างของตัวรถยังถูกออกแบบให้ซับแรงได้ดีขึ้นขณะเกิดการชน ทั้งยังช่วยลดแรงเหวี่ยงของศีรษะในขณะเกิดการปะทะด้านหน้าแบบเฉียง ซึ่งจะส่งผลให้ศีรษะไม่เบนออกไปจากตำแหน่งที่ถุงลมนิรภัยรองรับด้วย นอกจากนี้ แพลทฟอร์มใหม่ยังมีการออกแบบให้ด้านหน้ารถสามารถรับปริมาณอากาศได้ดีขึ้น ช่วยลดความร้อนในห้องเครื่องยนต์ได้อย่างมีประสิทธิภาพ และมีการจัดระเบียบอากาศพลศาสตร์ใต้ท้องรถใหม่ เมื่อรวมกับน้ำหนักที่ลดลง 5% เมื่อเทียบกับแพลทฟอร์มที่ใช้ใน Sonata รุ่นก่อนหน้า ตัวรถจะมีอัตราเร่งที่ดีขึ้น (จากแอร์โรไดนามิคส์ในส่วนของใต้ท้องรถ) และใช้เชื้อเพลิงน้อยลง ด้านงานออกแบบ Sonata จะได้รับการออกแบบใหม่ทั้งหมดภายใต้ Design Language หรือภาษาในการออกแบบใหม่ที่ฮุนไดเรียกว่า Sensuous Sportiness ที่เริ่มใช้แทนที่ Fluidic Sculpture มาตั้งแต่ช่วงกลางปี 2018 ซึ่งฮุนไดเริ่มใช้กับ Hyundai Lafesta รถซีดานขนาดกลางที่ผลิตเพื่อจำหน่ายในประเทศจีนเป็นรุ่นแรก (Lafesta เป็นรถที่มีตำแหน่งทางการตลาดอยู่กึ่งกลางระหว่างคอมแพคท์คาร์ Hyundai Mistra และ Sonata ในจีน) จุดเด่นอยู่ที่การแยกไฟ LED Daytime สำหรับวิ่งกลางวันออกจากชุดโคมไฟหน้า แล้วลากไปเชื่อมต่อกับแนวฝากระโปรง หากไม่มีการเปิดไฟเพื่อใช้งาน แนวเส้นชุดไฟ LED ก็จะดูเหมือนชุดแต่งแบบโครเมียมที่วาดเป็นเส้นนำสายตาไปจนถึงกรอบหน้าต่างทั้งหน้าและหลัง
ฮุนไดจะเริ่มจำหน่าย Sonata ใหม่ในเกาหลีเป็นที่แรก ตามมาด้วยตลาดหลักอย่างสหรัฐฯ
รุ่นที่ 8 (DN8; พ.ศ. 2562–ปัจจุบัน) > รุ่นย่อย

| รุ่น | เปิดตัว | เครื่องยนต์ | กำลัง | แรงบิด | อัตราเร่ง (0-100KM) (Official) | ความเร็วสูงสุด |
| --- | --- | --- | --- | --- | --- | --- |
| Smartstream G1.6 T-GDI | 2019-ปัจจุบัน | 8-speed automatic | 180 PS (132 kW; 178 hp) @ 5500 rpm | 27 kg⋅m (265 N⋅m; 195 lbf⋅ft) @ 1500-4500 rpm |  |  |
| Smartstream G2.0 LPI | 2019-ปัจจุบัน | 6-speed automatic | 146 PS (107 kW; 144 hp) @ 6000 rpm | 19.5 kg⋅m (191 N⋅m; 141 lbf⋅ft) @ 4200 rpm |  |  |
| Smartstream G2.0 MPI | 2019-ปัจจุบัน | 6-speed automatic | 152 PS (112 kW; 150 hp) @ 6200 rpm 160 PS (118 kW; 158 hp) @ 6500 rpm | 19.6 kg⋅m (192 N⋅m; 142 lbf⋅ft) @ 4000 rpm 20.0 kg⋅m (196 N⋅m; 145 lbf⋅ft) @ 4800 rpm | 10.5s (152PS) | 200 km/h (124 mph) |
| Smartstream G2.0 GDI Hybrid | 2019-ปัจจุบัน | 6-speed automatic | 154 PS (113 kW; 152 hp) @ 6000 rpm (Engine) 52 PS (38 kW; 51 hp) @ 1770–2000 rpm (Electric Motor) 196 PS (144 kW; 193 hp) @ 6000 rpm (Combined) | 19.4 kg⋅m (190 N⋅m; 140 lbf⋅ft) @ 5000 rpm (Engine) 20.9 kg⋅m (205 N⋅m; 151 lbf⋅ft) @ 0-1770 rpm (Electric Motor) | 8.3s | 200 km/h (124 mph) |
| Smartstream G2.0 GDI Plug-in Hybrid | 2019-ปัจจุบัน | 6-speed automatic | 156 PS (115 kW; 154 hp) @ 6000 rpm (Engine) 68 PS (50 kW; 67 hp) @ 1770–2000 rpm (Electric Motor) 205 PS (151 kW; 202 hp) @ 6000 rpm (Combined) | 19.4 kg⋅m (190 N⋅m; 140 lbf⋅ft) @ 5000 rpm (Engine) 20.9 kg⋅m (205 N⋅m; 151 lbf⋅ft) @ 0-1770 rpm (Electric Motor) | 8.5 s | 200 km/h (124 mph) |
| Smartstream G2.5 MPI | 2019-ปัจจุบัน | 6-speed automatic | 180 PS (132 kW; 178 hp) @ 6000 rpm | 23.7 kg⋅m (232 N⋅m; 171 lbf⋅ft) @ 4000 rpm | 9.0s | 210 km/h (130 mph) |
| Smartstream G2.5 GDI | 2019-ปัจจุบัน | 8-speed automatic | 194 PS (143 kW; 191 hp) @ 6100 rpm | 25 kg⋅m (245 N⋅m; 181 lbf⋅ft) @ 4000 rpm |  |  |
Rear view
Side view
ฮุนได โซนาต้า Hybrid
ฮุนได โซนาต้า รุ่นที่ 1
ฮุนได โซนาต้า รุ่นที่ 2
ฮุนได โซนาต้า รุ่นที่ 3
ฮุนได โซนาต้า รุ่นที่ 3 (Minorchange)
ฮุนได โซนาต้า รุ่นที่ 4
ฮุนได โซนาต้า รุ่นที่ 4 (Minorchange)
ฮุนได โซนาต้า รุ่นที่ 5
ฮุนได โซนาต้า รุ่นที่ 6
เหล่าทัพ

ทหารชาวอเมริกัน จากเหล่าทัพบก, เหล่าทัพนาวิกโยธิน, เหล่าทัพเรือ, เหล่าทัพอากาศ และยามฝั่ง
เหล่าทัพ (อังกฤษ: military branch, service branch หรือ armed service) เป็นมาตรฐานทั่วไปในการแบ่งกองทัพของประเทศรัฐเอกราช
ประเภทเหล่าทัพ

| ประเภท | บทบาท | ตัวอย่าง (กรณีไม่ใช่รูปแบบปกติ) |
| --- | --- | --- |
| กองทัพอากาศและอวกาศ | การสงครามทางอากาศ และอวกาศ | กองทัพอากาศและอวกาศรัสเซีย |
| กองกำลังส่งทางอากาศ | การปฏิบัติการของพลร่ม |  |
| กองกำลังป้องกันภัยทางอากาศ | การป้องกันภัยทางอากาศและอาวุธปล่อย | กองกำลังป้องกันภัยทางอากาศอียิปต์ |
| กองทัพอากาศ | ดำเนินการสงครามทางอากาศ |  |
| กองทัพบก | ดำเนินการสงครามภาคพื้นดิน |  |
| หน่วยยามชายแดน | ตรวจตราชายแดนทางบก | ตำรวจตระเวนชายแดน |
| หน่วยยามฝั่ง | พิทักษ์ความมั่นคงทางทะเล |  |
| กองกำลังไซเบอร์ | ดำเนินการสงครามไซเบอร์และปฏิบัติการความมั่นคงไซเบอร์ | เช่น นอร์เวย์และเยอรมนี |
| บริการฉุกเฉิน | การบรรเทาสาธารณภัยและการจัดการเหตุฉุกเฉิน |  |
| ฌ็องดาร์เมอรี | กองกำลังสารวัตรทหารรักษาความมั่นคงบังคับใช้กฎหมายเหมือนกับตำรวจทั้งในกองทัพและพลเรือน | พบในฝรั่งเศส กับประเทศที่พูดภาษาฝรั่งเศสเป็นหลักและทวีปยุโรป |
| บริการส่งกำลังบำรุง | การส่งกำลังบำรุงทางทหาร |  |
| นาวิกโยธิน | กำลังภาคพื้นส่งทางทะเลซึ่งให้การสนับสนุนการสงครามทางเรือ |  |
| การแพทย์ | บริการทางการแพทย์ |  |
| สารวัตรทหาร | หน่วยงานบังคับใช้กฎหมายซึ่งเชื่อมโยงหรือเป็นส่วนหนึ่งของกองทัพ |  |
| กำลังสำรองทางทหาร | กำลังสำรองระดับชาติหรือกองหนุน | นักศึกษาวิชาทหาร |
| กองทัพเรือ | ดำเนินการสงครามทางเรือ |  |
| กองกำลังขีปนาวุธ | ขีปนาวุธทางการทหาร | กองทัพจรวดกองทัพปลดปล่อยประชาชน |
| กองทัพอวกาศ | ดำเนินการสงครามอวกาศ |  |
| หน่วยรบพิเศษ | การปฏิบัติการพิเศษ | หน่วยรบพิเศษโปแลนด์ |
ดูเพิ่ม

หน่วยทางทหาร
เหตุผลวิบัตินักแม่นปืนชาวเท็กซัส

เหตุผลวิบัตินักแม่นปืนชาวเท็กซัส 
(อังกฤษ: Texas sharpshooter fallacy)
เป็นเหตุผลวิบัติอรูปนัยที่เกิดขึ้นเมื่อเราไม่ใส่ใจในความต่าง ๆ กันของข้อมูล แต่สนใจแต่ความคล้ายคลึงกัน
ซึ่งจะทำให้เกิดการสรุปข้อมูลอย่างผิดพลาด เป็นเหตุผลวิบัติที่สัมพันธ์กับ clustering illusion ซึ่งหมายถึงความโน้มเอียงของระบบประชานของมนุษย์ ที่จะตีความข้อมูลว่า มีรูปแบบ ทั้ง ๆ ที่ความจริงไม่มี
ส่วนชื่อมาจากเรื่องตลกเกี่ยวกับชาวเท็กซัสที่ยิงปืนเข้าที่ฝาของยุ้งข้าว แล้ววาดเป้ายิงปืนที่ตรงกลางของจุดที่มีลูกปืนยิงถูกมากที่สุด แล้วคุยว่า ตนเป็นนักแม่นปืน
โครงสร้าง

เหตุผลวิบัตินี้มักเกิดขึ้นเมื่อเรามีข้อมูลเป็นจำนวนมาก
แล้วเพ่งความสนใจไปที่เพียงกลุ่มน้อย ๆ ของข้อมูลที่มีนั้น
กลุ่มที่เพ่งดูนั้นอาจจะมีลักษณะอะไรบางอย่างที่เหมือนกัน ซึ่งอาจเกิดขึ้นเพราะเหตุอะไรอย่างอื่น 
ซึ่งไม่ตรงกับเหตุที่เราเสนอ
ดังนั้น โดยสาระก็คือ ถ้าเราพยายามที่จะอธิบายเหตุของลักษณะข้อมูลที่เหมือนกันกลุ่มหนึ่ง ซึ่งเป็นส่วนของข้อมูลที่มีมาก โดยแสดงเหตุที่ไม่เป็นจริง (เช่นแสดงกลุ่มลูกปืนที่ยิงเข้าใกล้ ๆ กันโดยบังเอิญว่ามีเหตุจากความที่เราเป็นนักแม่นปืน) เราก็อาจจะกำลังสร้างเหตุผลวิบัตินี้อยู่
เหตุผลวิบัตินี้มีลักษณะเฉพาะเป็นการไม่มีสมมุติฐานที่เฉพาะเจาะจงก่อนที่จะเริ่มรวบรวมข้อมูล หรือว่าเป็นการตั้งสมมุติฐานภายหลังจากเริ่มเก็บและตรวจดูข้อมูลแล้วเท่านั้น 
ดังนั้น จะไม่ใช่เหตุผลวิบัตินี้ถ้าเรามีสมมุติฐาน (หรือความคาดหมาย) เกี่ยวกับความสัมพันธ์ที่เป็นประเด็นการศึกษา ก่อนที่จะเริ่มตรวจสอบข้อมูล
ยกตัวอย่างเช่น ถ้าก่อนที่จะตรวจสอบข้อมูล เรามีกลไกทางกายภาพอยู่ในใจที่เป็นกระบวนการที่ทำให้เหตุนำมาซึ่งผล
ดังนั้น เราก็จะสามารถใช้ข้อมูลที่ได้ เพื่อสนับสนุนหรือคัดค้านว่า มีกลไกทางกายภาพนั้นจริง ๆ หรือไม่
อีกอย่างหนึ่ง ถ้าข้อมูลเพิ่มเติมสามารถหาได้โดยวิธีการเดียวกันกับการหาข้อมูลดั้งเดิม
เราสามารถใช้ข้อมูลดั้งเดิมในการตั้งสมมุติฐาน แล้วใช้ข้อมูลที่ได้เพิ่มเติมในการตรวจสอบสมมุติฐานนั้น
สิ่งที่เราไม่ควรทำก็คือ การใช้ข้อมูลเดียวกันทั้งในการตั้งสมมุติฐานทั้งในการตรวจสอบ
เพราะว่าการทำเช่นนั้นเป็นกระบวนการสร้างเหตุผลวิบัตินักแม่นปืนชาวเท็กซัส
ตัวอย่าง

งานวิจัยในปี ค.ศ. 1992 ทำในประเทศสวีเดนมีจุดมุ่งหมายเพื่อกำหนดว่า สายไฟฟ้าเป็นเหตุทำลายสุขภาพหรือไม่ นักวิจัยได้สำรวจทุกคนที่อาศัยภายในรัศมี 300 เมตรของสายไฟฟ้าแรงสูงเป็นเวลา 25 ปี แล้วสืบหาความเจ็บไข้ที่มีอัตราสูงขึ้นโดยมีนัยสำคัญทางสถิติกว่า 800 อย่าง งานวิจัยนี้พบว่า อุบัติการณ์ของมะเร็งเม็ดเลือดขาวในวัยเด็กของผู้ที่อาศัยอยู่ใกล้ ๆ สายไฟฟ้ามีอัตราสูงกว่าถึง 4 เท่า ซึ่งมีผลให้เกิดการร้องเรียกให้รัฐบาลทำการแก้ไข แต่ปัญหาเกี่ยวกับข้อสรุปนี้จริง ๆ ก็คือ ความเจ็บไข้ที่ตรวจสอบที่มีจำนวนสูงถึง 800 ซึ่งเป็นจำนวนที่มากจนกระทั่งว่า มีความน่าจะเป็นสูงที่ความเจ็บไข้อย่างใดอย่างหนึ่งจะดูเหมือนมีนัยสำคัญทางสถิติ แต่ความจริงเป็นเรื่องบังเอิญ งานวิจัยที่ทำต่อ ๆ มาไม่พบความสัมพันธ์อะไร ๆ ระหว่างสายไฟฟ้าแรงสูงกับมะเร็งเม็ดเลือดขาวในวัยเด็ก ไม่ว่าจะโดยเหตุผลก็ดีหรือโดยสหสัมพันธ์ก็ดี
เหตุผลวิบัตินี้พบบ่อยในการตีความกลอนสี่บาทที่ถือเป็นคำพยากรณ์อนาคตของนอสตราเดมัส คือกลอนของเขามักจะได้รับการแปลอย่างไม่เคร่งครัด มาจากบทความดั้งเดิมในภาษาฝรั่งเศสโบราณ โดยที่ไม่สนใจพื้นเพทางประวัติศาสตร์ แล้วใช้ในการสนับสนุนข้ออ้างว่า เขาได้พยากรณ์เหตุการณ์ปัจจุบันอย่างหนึ่ง หลังจากที่เหตุการณ์นั้นเกิดขึ้นแล้วจริง ๆ
ดูเพิ่ม

ฮิวริสติกโดยความเข้าถึงได้ง่าย
ความเอนเอียงเพื่อยืนยัน
ดูเพิ่ม > เหตุผลวิบัติที่เกี่ยวข้องกัน

Post hoc ergo propter hoc